钦定古今图书集成/明伦汇编/家范典/第046卷 > 唐杜氏通典 > 《二嫡妻议》
## 钦定古今图书集成/明伦汇编/家范典/第046卷 > 唐杜氏通典 > 《二嫡妻议》

魏征东长史吴纲亡入吴，妻子留在中国，于吴更娶。
吴亡，纲与后妻并子俱还，二妇并存，时人以为依典
礼不宜有二嫡妻。袁准《正论》，以为“并后匹嫡，礼之大
忌。然此为情爱所偏，无故而立之者尔。纲夫妇之绝，
非犯宜出之罪，来还则复初，焉得而废之？在异域则
事势绝，可以取妻，后妻不害，焉得而遣之？”按并后匹
“嫡，事不两立，前嫡承统，后嫡不传重可也。二母之服，
则无疑于两三年矣。”虞喜议曰：“法有大防，礼无二嫡。
赵姬以君女之尊，降身翟妇，著在《春秋》，此吴氏后妻
所宜轨则。”庾蔚之谓“袁准制之得其衷矣。”